**Предшколска установа**

**З р е њ а н и н**

**К О Н К У Р С**

За упис деце предшколског узраста од 6 месеци - 6,5 година за школску 2019/2020. годину

**1. за целодневни боравак**

*а) деца од 6 месеци - 3 године / јаслице*

*б) деца од 3 - 5,5 година*

**2. за полудневни боравак** **у вртићима : „Полетарац“, „Сунчица“ и „Маслачак“**

*а) деца од 3 - 5,5 година*

**3. припремни предшколски програм**

*а) целодневни боравак*

*б) полудневни боравак*

**Упис деце ради похађања припремног предшколског програма**  **је обавезан за децу рођену од 01.03.2013. до 28.02.2014. године.**

Пријава за упис детета у Предшколску установу може се поднети **у свим** **вртићима Предшколске установе, од 03.05.2019.г. до 17.05.2019. године од 12 00 - 1600,** свим радним данима.

Приликом пријављивања родитељи у вртићу попуњавају пријaвни лист, изјаву корисника средстава дечије заштите и сагласност да потребна документа прибави Граска управа Зрењанин. Уколико родитељ жели лично да прибави потребна документа, предаје их уз захтев у канцеларији број 4 Градске управе Зрењанин од 27.05.2019. године.

Пријава за упис детета у Предшколску установу може се поднети **електронским путем** на националном Порталу еУправа Републике Србије **од 03.05.2019.г. до 17.05.2019. године.**

За овако поднете пријаве систем аутоматски прибавља податке из Матичне књиге рођених и Централног регистра обавезног социјалног осигурања, тако да  родитељи не прибављају ова документа.

**НАПОМЕНА**: Пријава електронским путем није могућа за самохране родитеље, за родитеље који нису држављани Републике Србије, за децу жртава насиља у породици, децу са сметњама у психофизичком развоју, децу из породица које користе неки облик социјалне заштите, и др. Предшколска установа није у могућности да прихвати пријаву електронским путем јер је неопходно доставити документацију којом се доказује наведено.

Спискови деце која су примљена у Предшколску установу за школску 2019/2020.годину биће благовремено истакнути на Огласним таблама вртића.

Уговор о међусобним правима и обавезама Предшколска установа ће са корисницима потписати прве недеље СЕПТЕМБРА месеца у вртићима Предшколске установе где је дете примљено.